খুলনা সিটি করপোরেশন নির্বাচনে পাঁচজন মেয়র প্রার্থী থাকলেও মূল প্রতিদ্বন্দ্বিতা হবে আওয়ামী লীগের তালুকদার আবদুল খালেক ও বিএনপির নজরুল ইসলামের মধ্যে। আবার এই প্রতিদ্বন্দ্বিতায় ব্যক্তি ইমেজ না দলীয় জনপ্রিয়তা বেশি কাজ করবে, সেটি এখনো পরিষ্কার নয়। দৃশ্যত প্রচারে নৌকা এগিয়ে। আবার ভেতরে-ভেতরে ধানের শীষেরও জোর প্রচার চলছে। কর্মীরা রাতে পালিয়ে থাকলেও দিনে প্রচারে নামছেন। তাঁরা মনে করছেন, শেষ তিন দিন খুবই গুরুত্বপূর্ণ।